|  |  |  |
| --- | --- | --- |
| Tantárgy neve: Külpolitikai stratégiák története és jelene | **Kódja: NMG\_NT107K5** | **Kreditszáma: 5** |
| A tanóra típusa[[1]](#footnote-1): szem és száma: 2 + 2 |
| A számonkérés módja (koll./gyj./egyéb[[2]](#footnote-2)): kollokvium |
| A tantárgy tantervi helye (hányadik félév)1 |
| Előtanulmányi feltételek *(ha vannak)*: |
| **Tantárgy leírása:**A tantárgy célja a 21. századi külpolitikai stratégiák felvázolása mind a nemzeti mind a globális törekvések szempontjából. A 20. század folyamán Európa keleti és dél-keleti tájain tömegesen születtek "kisállamok". Az 1990-es évtizedben különösen megszaporodott a szuverén aktorok száma: huszonhárom új állam született, miközben a két német állam egyesült. A mozaikszerű, új politikai térképen megakasztott vagy megkésett nemzeti identifikációs törekvések sora kapott állami foglalatot. Az így kialakuló struktúra a külpolitika rangjára emelte az állammá szerveződő kisebb nemzetek egymás közötti versengését és torzsalkodását. Habár a különféle nemzetek külpolitikájának elemzése is a kurzus részét képezi, a nemzeti szint a kortárs társadalmi dinamika, a globalizáció hektikus tendenciái, a nemzetközisedő anyag-, pénz és tudásáramok közepette megszűnik kiemelt metszetté válni. Ebben a kontextusban külpolitika fogalmát nem szeretnénk leszűkíteni a diplomáciára, mivel a valódi értelmükben vett külügyek messze túlnőnek az államok közötti hivatalos kapcsolatok keskeny csatornáin, ahol erre kiképzett szakemberek - diplomaták - közlekednek. A világpolitika legfontosabb szereplői ma néhány valódi nagyhatalom, az általuk irányított multilaterális szervezetek, a hálózatosan működő, globalizálódó vállalatbirodalmak, a világméretű mozgalmak (NATO, ENSZ, EU, Greenpeace, Al-Kaida). A 21. században a külpolitikai prioritások eltolódásai tehát főleg a NATO, EU, USA, Kína és Oroszország globális szerepének elemzésén keresztül történik meg.  |
| **Irodalom:**1. Ronald D. Asmus: A NATO kapunyitása. Az új korszak és a szervezet átalakítás, Budapest, 2003.
2. John Baylis: A stratégia a modern korban. Bevezetés a stratégiai tanulmányokba, Budapest, 2005.
3. Jason Burke: Al-Kaida - a terror árnyéka, Budapest, 2004.
4. Éger György (szerk.)-Kiss J. László (szerk.): Stratégia és kultúra. Kulturális külpolitika az új kihívások tükrében, Budapest, 2004.
5. Gazdag Ferenc: Európai integráció és külpolitika, Budapest, 2005.
6. Kiss J. László: Globalizálódás és külpolitika. Nemzetközi rendszer és elmélet az ezredfordulón, Budapest, 2003.
7. Kiss J. László (szerk.): Nemzeti identitás és külpolitika Közép- és Kelet-Európában, Budapest, 2003.
8. Kiss J. László (szerk.): Nemzeti identitás és külpolitika az euroatlanti térségben, Budapest, 2005**.**
9. Rózsa Erzsébet (szerk.): Nemzeti identitás és külpolitika a Közel-Keleten és Kelet-Ázsiában, Budapest, 2005.
10. Jacques Lévesque: 1989. Egy birodalom végjátéka. A Szovjetunió és Kelet-Európa felszabadulása, Budapest, 2001.
 |

|  |
| --- |
| **Tantárgy felelőse** (*név, beosztás, tud. fokozat*)**: Dr. Varga György PhD főiskolai docens** |
| **Tantárgy oktatásába bevont oktató(k),** ha vannak(*név, beosztás, tud. fokozat*)**: Dr. Varga György PhD főiskolai docens** |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)